

**ΕΛΛΗΝΙΚΗ ΔΗΜΟΚΡΑΤΙΑ**

**Μυτιλήνη, 01/11/2023**

**Αριθμ. Πρωτ. : 163**

**ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ ΚΑΙ Δ/ΘΜΙΑΣ**

**ΕΚΠΑΙΔΕΥΣΗΣ ΒΟΡΕΙΟΥ ΑΙΓΑΙΟΥ**

**Δ/ΝΣΗ Β/ΘΜΙΑΣ ΕΚΠ/ΣΗΣ Ν. ΛΕΣΒΟΥ**

**ΓΕΝΙΚΟ ΛΥΚΕΙΟ ΑΓΙΑΣΟΥ**

Ταχ. Δ/νση:ΑΓΙΑΣΟΣ

Πληροφορίες: ΦΡΑΝΤΖΗ ΠΑΝΑΓΙΩΤΑ

Τηλέφωνο :22520-22271

Φαξ :22520-23192

e-mail : mail@lyk-agias.les.sch.gr

**ΘΕΜΑ: «**Προκήρυξη εκδήλωσης ενδιαφέροντος για την πραγματοποίηση πολυήμερης εκπαιδευτικής εκδρομής του Γενικού Λυκείου Αγιάσου**»**

 **ΣΧΕΤ: 129287/Γ2/2011 Υ.Α (ΦΕΚ 2769/τ. Β΄/02-12-2011)**

 **Φ14/96156/Δ2/01-08-2022 και ΦΕΚ456/τ.Β΄/13/02/2020**

Το σχολείο μας προτίθεται να πραγματοποιήσει μία πολυήμερη εκδρομή στην Θεσσαλονίκη (**από Τετάρτη 13/12/2023 έως και Κυριακή 17/12/2023).** Θα συμμετάσχουν **24 μαθητές ( 10 αγόρια και 14 κορίτσια)** και **τρεις**(**3) συνοδοί καθηγητές και ένας (1) αρχηγός,** στα πλαίσια της επίσκεψης αρχαιολογικών χώρων στην περιοχή γύρω από τη Θεσσαλονίκη.

Μέσο μεταφοράς **αεροπλάνο** και ημερομηνίες οι κάτωθι ή με μικρή απόκλιση από τις προτεινόμενες.

Προκειμένου και σύμφωνα με την κείμενη νομοθεσία να επιλεγεί το ταξιδιωτικό γραφείο που θα οργανώσει την εκπαιδευτική εκδρομή, παρακαλούμε να μας αποστείλετε - σε περίπτωση που ενδιαφέρεστε – μέχρι την **Δευτέρα 06/11/2023** και ώρα 12:00 στο σχολείο (ταχυδρομικώς με μέιλ ή με οποιοδήποτε άλλο τρόπο) **κλειστή προσφορά.**  Εκπρόθεσμες προσφορές δεν θα ληφθούν υπόψη.

Με την προσφορά θα πρέπει να υπάρχει και υπεύθυνη δήλωση ότι το πρακτορείο διαθέτει ειδικό σήμα λειτουργίας ,το οποίο βρίσκεται σε ισχύ.

Επιθυμούμε:

1. Τα ξενοδοχεία κατηγορίας **3** αστέρων και άνω τα οποία θα προταθούν, κατά προτίμηση στο κέντρο της πόλης. **να αναφέρονται ονομαστικά.**
2. Όλα τα δωμάτια να βρίσκονται **συγκεντρωμένα στο ίδιο κτίριο και στον ίδιο όροφο (αν είναι δυνατόν)** και να προσδιορίζεται η κατηγορία του καταλύματος. Οι συνοδοί εκπαιδευτικοί θα διαμένουν σε μονόκλινο δωμάτιο.
3. Στη διαμονή να συμπεριλαμβάνεται πρωινό .
4. Το λεωφορείο να είναι στη διάθεσή μας, για την πραγματοποίηση των μετακινήσεων εντός και εκτός πόλεως σύμφωνα με το πρόγραμμα.

Το πρόγραμμα επισκέψεων της εκδρομής περιλαμβάνει:

1. **Τετάρτη, 13/12/2023**: Αναχώρηση από το αεροδρόμιο Μυτιλήνης και άφιξη στην Θεσσαλονίκη. Μεταφορά από το αεροδρόμιο της Θεσσαλονίκης στο ξενοδοχείο. Επίσκεψη στον Ναό του Αγίου Δημητρίου. Βραδινή έξοδος για φαγητό.
2. **Πέμπτη , 14/12/2023** : Επίσκεψη στη Βεργίνα, Έδεσσα, Νάουσα, Βέροια. Επιστροφή στο ξενοδοχείο. Βραδινή έξοδος.
3. **Παρασκευή, 15/12/2023** : Επίσκεψη στο Λευκό Πύργο και στα μουσεία της πόλης. Επιστροφή στην Πλατεία Θεσσαλονίκης για φαγητό και βραδινή έξοδος .
4. **Σάββατο, 16/12/2023** : Το πρωί επίσκεψη στα κάστρα και στην παλαιά πόλη. Στη συνέχεια επίσκεψη στο Κόσμος. Βραδινή έξοδος για δείπνο.
5. **Κυριακή, 17/12/2023:** Προετοιμασία αναχώρησης. Άφιξη στο αεροδρόμιο Θεσσαλονίκης και αναχώρηση προς Μυτιλήνη.
6. Ασφάλεια αστικής ευθύνης.
7. Η μετακίνηση μας προς και από την Θεσσαλονίκη θα γίνει **αεροπορικώς.**

Σημειώνουμε ότι :

1. Οι προσφορές θα ανοιχτούν όπως προβλέπει ο νόμος την ίδια μέρα ενώπιον επιτροπής καθηγητών, αντιπροσώπων των μαθητών και του Συλλόγου Γονέων και Κηδεμόνων.
2. Θα πρέπει να αναφέρεται η τελική συνολική τιμή της εκδρομής και η επιβάρυνση ανά μαθητή (συμπεριλαμβανομένου ΦΠΑ).
3. Αν η προσφορά σας επιλεγεί θα πρέπει να την αποστείλετε και σε ηλεκτρονική μορφή (pdf ή doc) για να είναι εύκολη η ανάρτησή της στο διαδίκτυο. Θα ακολουθήσει η υπογραφή σύμβασης.

Σε κάθε περίπτωση θα πρέπει να εξασφαλίζονται τα εξής:

• Η αντιμετώπιση της περίπτωσης που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (απεργία, αντίξοες καιρικές συνθήκες, επιδημιολογικές συνθήκες, κτλ )

• Το λεωφορείο που θα είναι στη διάθεση των μαθητών για όλες τις μετακινήσεις τους θα πρέπει να διαθέτει όλες τις προβλεπόμενες από την κείμενη νομοθεσία προδιαγραφές(ελεγμένα από τα ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενο κ. λ. π.) καθώς και να πληροί όλες τις προϋποθέσεις ασφαλείας για μετακίνηση μαθητών (ζώνες ασφαλείας, έμπειροι οδηγοί κ. λ. π.)

• Αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (εγγυητική επιστολή με το ποσό που θα καθορίσει το σχολείο).

 Η Διευθύντρια

 Παναγιώτα Φραντζή

 Φιλόλογος